JohanHeinsen/ENO huggingface dataset:
Lolland-Falsters Stifts-Tidende, 1841-03-28
Vi have foreløbigen gjort vore Læsere bekjendt med, - hedder det i Berl. Tid. – at Forhørene angaaende Pibningen i Skuespilhuset under Forestillingen af Balletten Toreadoren Søndagen den 14de dennes, bleve fortsatte. Ved disse er det blevet oplyst, at det er Grev Schulenburg, der har kjøbt tvende Loger og foræret billetterne til Skomager P. Trane under det Vilkaar, at denne skulde sørge for, at billetterne bleve bortgivne til Personer, der skulde yttre Mishag mod Bournonville. Trane i Forening med Fuldmægtig Peter Kjerulff, have bortgivet Pladserne til Personer, som vilde paatage sig at pibe. En af de i Logen Anbragte, Drengen Oluf Kjerulff har ogsaa tilstaaet, at han har pebet. – Sagen blev i Onsdags paakiendt i Politiretten, og Trane blev idømt en Mulct af 40 Rbd., Peter Kjerulff 30 Rbd. og Oluf Kjerulff 10 Rbd. Hvad derimod Grev Schulenburg angaaer, da ere Forhørerne sluttede ved Politiretten og Sagen afgivet til videre Behandling af Militairretten. Bournonville har søgt om sin Afsked, og den skal være tilstaaet ham.
Lolland-Falsters Stifts-Tidende, 1841-03-28
Nykjøbing. Da det overalt har vakt en overordentlig Sensation at Hjulmand Hans Mortensen i Øslev, efterat have bekjendt at han havde forøvet det morderiske Overfald paa Rasmus Snedker, i Mandags er – løsladt, har Redactionen ladet sig det være magtpaaliggende at indhente Oplysninger om denne mærkelige Sag fra den Egn, hvor Udaaden er begaaet, og seer sig saaledes i Stand til af et Brev derfra at meddele Følgende: Ligesom Øslev Bye den 12te i denne Maaned blev sat i en glad Overraskelse, da det gik fra Mund til Mund, Hjulmanden har bekjendt, og som vel hele Falsters Land deelte Glæden over, at en saa grusom Udaad nu var dragen for Lyset og kunde blive afstraffet, saaledes blev Ønslev Bye sat i Forbauselse og Forfærdelse, da Vi i Mandags den 22de d. M. erfarede, at denne Udaadsmand befandt sig løsladt i vor Midte. Forbauselsen vil formodentlig hele Falsters Land deele med Os, og vel og Forfærdelsen; thi hvad der nu skeer hos Os kan en andengang skee hvor det skal være paa Landet paa Falster. Denne Mand, der har viist, at han nærede i sin Barm rasende Had og Hevngjerrighed, denne Mand, der har viist sig behersket af en aldeles ustyrlig Arrighed og Forbittrelse, denne Mand, der om han muligt ei har havt til Hensigt at myrde sin Uven, dog er gaaet til Mordets yderste Grændse, Han er løsladt af Arresten, Han, som har undsagt det første og vigtigste Vidne, Kludehandler Hans Germansen, og truet ham, at hvis han vidnede Sandhed skulde han handle ham ligesom han havde handlet Rasmus Snedker, han er løsladt og har faaet Raaderum til at fuldbyrde sin Trudsel! Ja, Vi ere alle forfærdede; men Enhver der paa nogen Maade har virket til Misgierningens Opdagelse er betagen af Rædsel. Er det Retfærdighed, spørger den Ene den Anden. - Ja Vi maae jo troe det; skjøndt det for mangen En falder lidt haardt at troe. Men saameget synes dog vist, at naar dette er lovlig Fremgangsmaade, da trænger Lovgivningen med Hensyn til Sikkerhed for Liv og Lemmer til en Revision og Forandring.
Lolland-Falsters Stifts-Tidende, 1841-03-28
For at kunne give vore Læsere en Forestilling om den af Hans Mortensen udøvede Voldsdaad har Red. anmodet Hr. Regimentschirurg Districtslæge Købke, hvis udmærkede Duelighed og Omhu det vistnok fornemmelig skyldes, at Rasmus Pedersen endnu befinder sig blandt de Levende og nogenlunde har gjenvundet Helbred og Førlighed, om den fornødne Underretning i denne Henseende.
Lolland-Falsters Stifts-Tidende, 1841-03-28
Hr. Købke har da velvillig tilstillet os nedenstaaende Copi af den Attest, han paa Embedsvegne har udstedt om den Mishandledes Tilstand; "Ifølge Deres Velbaarenheds Begjæring om at erholde Underretning om den Tilstand, hvori Rasmus Pedersen af Ønslev befinder sig efter det paa ham forøvede Overfald sidstafvigte Løverdagsaften den 21de denne Maaned, tillader jeg mig herved at meddele Dem følgende Beretning om de ham tilføiede Læsioner. Paa Hovedet findes saaledes: 1. et omtrent 2 Tommer langt singst Saar paa den høire Sidedeel over Øret; 2. et omtrent 3/4 Tomme langt Saar lidt ovenfor og bagen for det foranførte; 3 et omtrent 3/4 Tomme langt singst Saar paa Panden, over det høire Øie; 4. trende mellem 1 og 1 1/2 Tommer lange men Hudbedækningen dog ei fuldkommen penetre rende Saar lige i Isseregionen; 5. et omtrent 2 Tommer langt sin øst Saar paa venstre Side af Panden over Øiet; 6. et omtrent 2 Tommer langt med Blottelse af Hjerneskallen forbunden Saar i Nakkeregionen bag det venstre Øre; 7. tvende omtrent 1 Tomme lange, men Hudbedækningen ei penetrerende Saar midt paa Baghovedet; Paa det øvrige Legeme befindes: 8, betydelige Contusioner af begge Skuldrene, især af den venstre, med Tegn paa Brud af det venstre Skulderblad. 9. Brud af den midterste Deel af 9de Ribbeen paa høire Side; 10, betydelig Contusion af den nederste Deel af den høire Overarm, Albueleddet og den øverste Deel af Underarmen med 2 stukne Saar paa den udvendige Side af Albueleddet, hvorigjennem en ikke ubetydelig Deel Blod og vandagtigt Fluidum er udflydt; 11. Contusion af den høire Haand med tvende ubetydelige og Huden ei penetrerende Saar paa Rygfladen af samme; 12. Contusion af venstre Over- og Underarm; 13, betydelig Contusion af den høire Hofte; 14. Contusion af det venstre Knæe og det høire Skinnebeen med en ubetydelig Afskrabning af Huden. Flere af ovennævnte Saar ( 1, 3 og 6) synes at være bibragte med skarpe, enkelte (s 10) med spidse Jnstrumenter, hvorimod de mange og betydelige Contusioner paa Legemet vistnok ere en Følge af Slag med stumpe Vaaben. Hvad Jndflydelsen angaaer, som alle disse Læsioner muligen kunne have paa Rasmus Pedersens Liv eller Helbred, da lader denne sig vistnok ei endnu med Sikkerhed bestemme, men ligesom Mængden af Hovedsaarene og den Hjernerystelse, som der rimeligviis har været forbunden med disses Bibringelse, let kan bringe hans Liv i Fare, saaledes ere flere af Læsionerne ( 6, 9 og 10) af den Beskaffenhed, at de i og for sig kunne blive farlige for hans Liv eller Helbred. Nykjøbing den 26de November 1840. Ærbødigst Købke. S. T. Hr. Justitsraad, Birkedommer Pontoppidan.
Lolland-Falsters Stifts-Tidende, 1841-03-28
Udenlandske Efterretninger. Som man kunde vente, have de hovmodige og troløse betingelser, som den tyrkiske Sultan havde knyttet til det Firman, hvorved Mehemed Ali erholdt en saakaldet arvelig besiddelse af Ægypten, atter formørket den politiske Himmel og næsten tilintetgjort de fredelige Forhaabninger, hvortil man for kort siden havde hengivet sig. Det franske Ministerium viste sig allerede meget villig til at gjøre nogle Jndrømmelser for at kunne træde ud af den afsondrede Stilling, det hidtil havde indtaget, og den franske Gesandt i London, Hr. Bourqueney, havde deeltaget i Forhandlingerne om en Tractat til den endelige Ordning af de orientalske Anliggender. Dagen til dennes Undertegning af de fem Stormagters Gesandter var allerede fastsat, da Bestemmelserne i det ovenfor nævnte Firman bleve bekjendte. Nu fik Hr. Bourqueney befaling til at afbryde Forhandlingerne, og paa samme Tid erklærede den russiske Gesandt, aldeles uventet, at han i Følge nyere Jnstructioner fra sin Regjering ikke kunde tage Deel i nogen Tractat, som var medundertegnet af Frankrig. Det staaer uden Tvivl i Forbindelse dermed, at der i den senere Tid har fundet et hidtil ukiendt fortroligt Forhold Sted mellem den russiske og den engelske Gesandt i Constantinopel. Den sidste, Lord Ponsonby, er som bekjendt især Skyld i de barbariske Betingelser, der ere paalagte Mehemed Ali, og der har derfor været megen Tale om, at han skulde kaldes tilbage, hvortil der dog for Øieblikket ingen Udsigt er.
Lolland-Falsters Stifts-Tidende, 1841-03-28
Hr. Hutts Beretning til Underhuset og Sundtolden lyder, endskjøndt rolig og fri for al Lidenskabelighed, dog i det Hele temmelig fjendtlig mod den danske Regjering. Han søgte derved at bevise, at den for Tiden hævede Told betydelig overstiger, hvad der ved Christianopel-Tractaten er fastsat, navnlig med Hensyn til engelske Manufactur- og Colonialvarer, og han nævnede som Exempler, at Tolden paa Hvedemeel er ansat 100 pCt., for Bygningstømmer 1500 pCt. og for Lægter 3000 pCt. for høi. Lord Palmerstons bemærkning til Hr. Hutt i denne Anledning have vi i vort forrige N meddeelt. - J det franske Deputeretkammer, have særdeles levende Debatter fundet Sted, angaaende et Forslag fra Mauguin og Pages, som sigter til en Reform af Kammeret, især derved at de fleste Klasser af militaire og civile Embedsmænd skulde udelukkes af samme. Ogsaa omde til Rustningerne nødvendige Pengemidler førtes en hæftig Discussion, hvorved Hr. Thiers blandt Andet yttrede: Rustningerne vare nødvendige for Landets Vel og Ære, det befandt sig og det befinder sig endnu i en Stilling, hvoraf det kunved stor Kraftudvikling kan træde ud. Dette er saa klart, at Jngen – jeg tager ikke i Betænkning at erklære det – nu kan tilraade en Afvæbning. – Efterretningerne fra Nordamerica give Udsigt til en fredelig Afgjørelse af Stridspuncterne mellem de forenede Stater og England; dog ruster man sig endnu paa begge Sider. – Beretningen om, at Steendæmningen i Rhinen allerede var begyndt at optages igjen, har for saa vidt bekræftet sig, at der bliver dannet en Aabning i Midten, hvorigjennem Skibe kunne seile, men det Øvrige, som endnu hindrer Fartøierne for en stor Deel fra at anløbe Bieberichs Havn, vil for det første blive liggende.
Lolland-Falsters Stifts-Tidende, 1841-03-28
Ved Tallotteriets 1385 Trækning i Altona udkom: (Jndsendt.)
Lolland-Falsters Stifts-Tidende, 1841-03-28
AVERTISSEMENTS. Lollands-Falsters Stiftstidende.
Lolland-Falsters Stifts-Tidende, 1841-03-28
(April Qvartal 1831.)
Lolland-Falsters Stifts-Tidende, 1841-03-28
Subskription paa dette Blad, der i Reglen udgaaer med et Halvark 3de Gange ugentlig, men hvoraf dog Extra- eller Dobbeltnumere udgives saa ofte større Artikler gjør det ønskeligt, modtages paa alle kongelige Postcontoirer og hos Udgiveren. Betalingen er paa Udgivelsestedet 72 s. og, forsendt med Brevposten, 94 1/2 s. qvartaliter. At Opsynsmands-Tjenesten ved Befordringsvæsenet her i Byen fra 1ste April d. A. er overdraget Undertegnede, bekjendtgjøres herved. Nykjøbing den 27 Marts 1841. B. Hartmann.
Lolland-Falsters Stifts-Tidende, 1841-03-28
Paketfart. Den af mig i forrige Aar paabegyndte Paketfart agter jeg, saafremt den ifjor maa have vundet Bifald og været til Beqvemmelighed for de Afbenyttende, og jeg som Følge deraf maa vente at erholde den fornødne Assistence, at fortsætte i indeværende Aar.
Lolland-Falsters Stifts-Tidende, 1841-03-28
Saasnart Farvandet tillader det, agter jeg saaledes at afgaae til Kjøbenhavn; dog skal Afgangstiden nærmere blive averteret, ligesom det ved Avertissement i Stiftstidenden skal blive kundgjort en passende Tid for hver Gang jeg agter at afseile herfra. Nykjøbing den 25de Marts 1841. J. Marqvardt.
Lolland-Falsters Stifts-Tidende, 1841-03-28
Hos Undertegnede kan en duelig Smedesvend strax bekomme Arbeide. Stubbekjøbing den 24de Marts 1841. C. Nebel. M. D. B. Da jeg ønsker at realisere en Deel af min ældre Varebeholdning, forinden nye Vare hjemkomme, tillader jeg mig at bekjendtgjøre, at jeg Onsdagen den 31te dennes og følgende Dage agter at udsælge under sædvanlige Priser alle saadanne Manufactur-Modevare, som have henligget en længere Tid, og derfor ansees for noget mindre moderne, skjøndt de hvad Qvaliteten angaaer – ere lige saa gode som nye Vare, som ogsaa en Deel fra sidste Vinter overliggende Vintervare. Alle disse til saadant Udsalg bestemte Vare ville fra bemeldte Dag være henlagte for sig selv i et eget Locale i min iboende Gaard. Mariboe den 25de Marts 1841. W. D. Brabrand.
Lolland-Falsters Stifts-Tidende, 1841-03-28
Landeiendom tilkjøbs. En Landeiendom beliggende omtrent 1/2 Fjerdingvei fra Nykjøbing paa Falster, paa Kjøbstadens Grund i en smuk Egn, er underhaanden at erholde tilkjøbs paa billige Vilkaar, hvoriblandt at 2/3 Dele af Kjøbesummen kan forblive indestaaende i samme mod første Prioritets Panteret. - Til denne for Producternes Afsætning fordeelagtigt beliggende Eiendom hører et Areal af circa 25 Tdr. Land udmærkede Jorder i fortrinlig Drivt, hvilke alle ere udskiftede af Fælledskab og beliggende tæt ved Gaarden. – Bygningerne, bestaaende af 4 Længder, ere alle nye og vel vedligeholdte og Beboelsesleiligheden er indrettet for en Familie ogsaa udenfor Bondestanden. Af Værelserne ere de 3de gibsede. Til Gaarden hører endvidere en smuk Lysthauge, en Frugt- og Humlehauge, hvilke afgive mere end til Husets Forbrug. - Liebhavere til denne solide Eiendom ville behage at henvende sig enten personlig eller i portofrie Breve til Procurator Tidemand i Nykjøbing paa Falster, hos hvem nærmere Oplysning erholdes.
Lolland-Falsters Stifts-Tidende, 1841-03-28
Stemplet Papiir udsælges daglig til enhver Tid hos Undertegnede i Stubbekjøbing. Ravn. Redigeret, trykt og udgivet af W. F. Laub i Nykjøbing.
Lolland-Falsters Stifts-Tidende, 1841-03-28
Skifteindkaldelse. Tirsdagen den 20de April førstkommende bliver paa mit Comptoir afholdt Skiftesamling i efternævnte Boer: Formiddag Kl. 11 i afdøde Landvæsenscommissair Rousings- og efterlevende Enkes Boe, Eftermiddag Kl. 3 i afdøde Toldbetjent Werner og efterlevende Enkes Boe, Eftermiddag Kl. 4 i afdøde constitueret Postfører BjerringsBoe og Eftermiddag Kl. 5 i Snedkermester Klatchovs Boe, hvilket herved i Henhold til Pl. 21de April 1824 bekjendtgjøres. Stubbekjøbings Byefoged-Comptoir den 25de Marts 1841. J. Buntzen.
Lolland-Falsters Stifts-Tidende, 1841-03-28
Auctioner. Løverdagen den 3die April d. A. Formiddag Kl. 10 bliver paa Raadstuen her i Byen ved Auction opbuden til Bortsalg endeel godt Jndboe, bestaaende af en Mahogni Chiffoniere, 1 Divan, 2 Divansborde, 2 store Speile, i Hiørne skab, forskiellige Stole, Spilleborde, Dragkister, Sengesteder, Sengeklæder, Kiøkkentøi m.v., tilhørende Enkefrue Matzen og flere. Bekiendte og vederhæftige Kiøbere gives Credit til dette Aars Mikkelsdag. Nyekiøbing den 25de Marts 1841. Møller.
Lolland-Falsters Stifts-Tidende, 1841-03-28
Mandagen den 5te April førstkommende om Middagen Kl. 12 bliver ved offentlig Auction i Nykjøbing Hospital, om antageligt Bud skeer, bortsolgt circa 30 Tdr. Hvede, 100 Tdr. Rug, 530 Tdr. Byg, 65 Tdr. Havre og 30 Tdr. graae Erter. Hvilket til Lysthavendes Efterretning herved bekjendtgjøres, med Tilføiende, at Conditionerne forinden erfares hos Forstander Grønbek. Nykjøbing Auctionscontoir den 22 Marts 1811. Møller.
Lolland-Falsters Stifts-Tidende, 1841-03-28
Efter Begjæring af Nyekiøbings Hospital som Udlægshaver, bliver foretaget 3de Auctioner over Slagter Buchs Gaard d. 28 i store Kirkestræde: Fredagene den 16de og 30te April samt 14de Mai 1841, om Middagen Klokken 12. Gaarden bestaaer af 6 Fag Forhuus, 4 Fag Sidehuus og et lidet Halvtagshuus, med Gaardsrum, Grund og Hauge. 1ste og anden Auction afholdes paa Auctionscontoiret og 3die Auction i den sælgende Gaard. Conditionerne erfares hos Hospitalsforstander Grønbek. Hvilket herved bekjendtgjøres paa den ved Placaten af 22de April 1817 foreskrevne Maade, til Underretning for Panthaverne og andre Vedkommende. Nyekiøbings Auctionscontoir paa Falster, den 22de Marts Møller.
Lolland-Falsters Stifts-Tidende, 1841-03-28
Efter Reqvisition af Skifteforvalteren i afdøde Geheimeconferentsraad Greve af Hardenberg-Reventlows Boe, bliver det, dette Boe tilhørende og ved denne Byes Strand beliggende Kornmagazin bortsolgt ved 3de offentlige Auctioner som afholdes paa Raadstuen her i Byen Mandagene den 29de Marts og 5te April samt Tirsdagen den 13de April d. A. Formiddag Kl. 11. Hvilket herved bekjendtgjøres til Efterretning for Liebhavere. Nakskov den 22de Marts 1841. Hammerich.
Lolland-Falsters Stifts-Tidende, 1841-03-28
Tirsdagen den 6te April d. A. Eftermiddag Kl. 1 slet, bliver det afdøde Huusmand Rasmus Olsen Vævers og efterlevende Enkes fælleds Boe tilhørende Huus med Haugeplads og tilliggende Jordlod paa omtrent 1 Tønde Land i Maglebrænde bortsolgt ved een eneste Auction, som afholdes i Huset. Conditionerne kunne forinden erholdes til Eftersyn paa mit Contoir. Nykjøbing den 26de Marts 1841. Pontoppidan.
Lolland-Falsters Stifts-Tidende, 1841-03-30
Lollands Falsters StiftsTidende. No 10 41. Tirsdagen den 50 Marts.
Lolland-Falsters Stifts-Tidende, 1841-03-30
Jndenlandske Efterretninger. Candidat Lehmann, der som bekjendt forlod Falster efterat ogsaa det Kongelige danske Cancelli havde afslaaet hans Begjæring om at stedes til Forhør, har nu fra Kjøbenhavn tilskrevet det herværende Stiftamt saaledes: "Da min Sagfører, Hr. Høiesteretsadvocat Buntzen, har underrettet mig om at Generalfiscalen, Hr. Etatsraad Treschow, har reqvireret yderligere Forhør i min Sag optagne paa Falster, ved hvilke man ønsker min personlige Tilstedeværelse, saa undlader jeg ikke herved at tilmelde Stiftamtet, at jeg med næste Personpost Fredagen den 2den næste Maaned, afreiser herfra til Nykjøbing, for der at stille mig til Autoriteternes Disposition i ovennævnte Henseende. Kjøbenhavn den 27de Marts 1841. Ærbødigst Orla Lehmann. Til Lollands-Falsters Stiftamtmandskab.
Lolland-Falsters Stifts-Tidende, 1841-03-30
Budgettet for 1841 og Normalreglementet for Statshuusholdningens hele Jndtægts- og Udgiftsvæsen blev i Fredags refereret af Finantsministeren i det Geheime Statsraad, og det er nu bestemt, at der uden Ophold skal begyndes med Trykningen; men der vil medgaae nogen Tid, inden det kan blive færdigt fra denne, da Bilagene ville udgjøre et ikke ringe Arke antal. Vi maae altsaa oppebie dette høist vigtige Actstykke, men kunne dog foreløbigen underrette vore Læsere om, at Statsgjelden er nedbragt til 116 Millioner Rbd., og at Activerne ere stegne til omtrent 19 1/2 Mill. Rbd., foruden de store Kasse beholdninger. (Berl. Tid.)
Lolland-Falsters Stifts-Tidende, 1841-03-30
Til Formand for Kjøbenhavns Borgerrepræsentation valgtes for d. A. Etatsraad Hvidt og til Vice-Formand Cand. jur. Orla Lehmann. (Berl. Tid.)
Lolland-Falsters Stifts-Tidende, 1841-03-30
Under 20de Marts er fra det danske Cancellie udfærdiget en Placat, hvorefter Qvartalscoursen for April, Mai og Juni Maaneder 1841 forbliver al pari. (Dagen.)
Lolland-Falsters Stifts-Tidende, 1841-03-30
Den 25de Marts er Commandeurcapt. Dahlerup udnævnt til Præses for den Commission, der skal nedsættes paa de vestindiske Øer for at undersøge Vedkommendes Forhold under Forfølg ningen d. 4de August f. A. af en Baad med flygtende Couleurke fra St. Thomas. Commissionens øvrige Medlemmer ere Kammerjunker, Capt. H. Fisker og Kammerjunker, Overretsassessor Rothe. (Berl. Tid.)
Lolland-Falsters Stifts-Tidende, 1841-03-30
Procurator Balthazar Christensen er den 27de dennes af den kongelige Lands-Over- samt Hof= og Stads=Ret, i den Sag, der var anlagt imod ham for den bekjendte Tale i TrykkefrihedsSelskabet, dømt til en Mulct af 300 Rbd. Sølv og 2 Aars Censur. (Dagen.)
Lolland-Falsters Stifts-Tidende, 1841-03-30
No 85 af Kjøbenhavnsposten for Fredagen den 26de dennes er bleven lagt under Beslag. Løverdagsnummeret meddeler Jndholdet af det beslag lagte J saaledes: 1) Efterretning om Udnævnelsen af en Commission til Undersøgelse af en Sag i Vestindien, betræffende Forfølgelsen af nogle flygtende Negere; 2) bemærkning i Anledning af en i Aalb. Av. yttret Sandsynlighed for, at Landgreve Wilhelm kunde komme til at residere i Aalborg; 3) en dito i Anledning af Corsarens Beslaglæggelse og Cancelliets hurtige Actionsordre mod dens Redacteur; 4) nogle bemærkninger og Bornholm; 5) en ved Høiesteret paakiendt Laugssag og en dito i Anledning af ulovlig Brændeviinsbrænding; 6) en Opfordring til Udvidelse af Høravlen; og 7) et Referat af Forhandlingerne i det engelske Underhuus i Anledning af den tidligere omtalte Hutiske Motion og Sundtolden. - Hvilken eller hvormange af disse Artikler - hedder det til Slutning - der ville blive Gjenstand for Actionen, er os endnu ligesaa ubegribeligt som vitterligt.
Lolland-Falsters Stifts-Tidende, 1841-03-30
Da der i Kjøbenhavn verserer et temmeligt udbredt Rygte om, at vor Landsmand, Digteren H.C. Andersen, skulde være meget syg, ja vel endog død, beretter Berl. Tid.", at der er ankommen Breve fra ham, daterede Neapel den 6te Marts, ifølge hvilke han, saavelsom hans Reisefælle H. P. Holst, befinde sig meget vel. Andersen agtede sidst i denne Maaned over Malta at begive sig til Grækenland.
Lolland-Falsters Stifts-Tidende, 1841-03-30
Som bekjendt har det danske Müllerske Skuespillerselskab gjort megen Lykke i Haderslev og havt et stærkt Tilløb. Det agter nu ogsaa at besøge Aabenraa. Herover ere nu Slesvig=Holstenerne blevne forfærdelig allarmerede, og en Kjøbmand i Aabenraa er i sin patriotiske Jver endogsaa gaaet saa vidt, at han er vandret fra Huus til Huus for at formaae Klubværterne og andre Eiere af rummelige Localer til ikke at leie deres Værelser udtil dette farlige Selskab. – Det vil vel ikke vare længe inden man seer den Paastand i de slesv.-holst. Blade, at det Müllerske Selskab er leiet af den fingerede danske Propaganda.
Lolland-Falsters Stifts-Tidende, 1841-03-30
Vordingborgerne have ifølge Sjællpst. havt en sjelden Kunstnydelse ved det Beckerske Selskabs der givne dramatiske Forestillinger, hvilke ere blevne paaskjønnede med fuldt Huus og fortjent Bifald. Blandt Personalets Medlemmer omtales Hr. og Mad. Orla mundt i Særdeleshed med megen Roes. Selskabet havde ønsket at overlades Klubbens Theater=Locale, i Nestved; men dets Begjæring blev afslaaet. Vi nævne blot dette, som et slaaende Beviis paa den keittede Fornemhedstone, hvorunder Nestved, som bekjendt, saa beklageligt lider, og der udfordres ikke lang Tid for at udgrunde Aarsagen til et saadant Afslag, især naar man har seet bemeldte Klubs saakaldte dramatiske Forestillinger." – Fra Vordingborg reiste Selskabet, der senere er bleven forøget med Hr. Bornemann, til Præste, i hvilken Bydet ogsaa har nydt fortjent Paaskjønnelse, og efter sammesteds at have givet nogle særdeles godt besøgte Skuespil, har det nu begivet sig til Stege, hvor det alt i Fredags gav den første Forestilling. Aarh. Av. melder, at den originale og lunefulde Skribent kongl. Murer Anders Nøthen er ikke mere. Skjøndt han i sin sidste Levetid havde seet sig foranlediget til, at ombytte det betydningsfulde Prædicat Frimurer med det mindre velklingende slet og rette Murer, var og blev han dog lige til sit Yderste en ivrig Tilhænger af den nyere Tids liberale Grundsætninger, og stod end Tidsaandens Stræben ikke saa ganske klar for ham, syntes han dog at have en temmelig stærk Anelse derom. Som fleeraarig yndet Forfatter repræsenterede han en ganske egen Retning i Literaturen, og maaskee var det ikke langtfra at han skulde have vundet sig Anseelse som classisk Skribent.
Lolland-Falsters Stifts-Tidende, 1841-03-30
Actietegningen til Dampskibsfarten fra Aalborg paa Kjøbenhavn og Kiel gaaer rask frem. J Kjøbenhavn har Anliggendet ogsaa vundet forøget Jnteresse. Det fra privat Side gjorte Tilbud om at complettere det muligt Manglende i Actiebeløbet er allerede effectueret. – Af et Jnserat i Vib. Av. sees, at en anden tidligere omtalt jydsk Dampskibs plan, hvorved Liimfjordens vestlige Deel igjennem Aggercanal skulde forbindes med Hamborg, atter bringes paa Bane. (Aalb. Av.)
Lolland-Falsters Stifts-Tidende, 1841-03-30
Af en Skrivelse fra Flensborg af 18de Marts erfare vi, at den derværende Jernbane-Commitee har ladet udarbeide en Prospectus, angaaende den Flensborger Jernbane, hvilken kan ventes at ville udkomme om en 3 a 4 Uger. Hertugen af Augustenborg skal paa mundtlig Forespørgsel af en af Comiteens Medlemmer om, for hvor stort et Beløb Hs. Durchl. vilde tegne sig til denne Bane, have erholdt til Svar, at han dertil havde bestemt 1000 Rbd. J Forhold til hvad Hs. Durchl. har tegnet sig for den Kieler Bane (40 Actier eller 4000 Specier) er det jo rigtignok ikke meget, men vi maae tilstaae, at det dog er mere end vi havde ventet, da Hertugen altid har misbilliget dette Project. Der skal iøvrigt nu vise sig mere Jnteresse for dette Anliggende derovre, selv blandt Omegnens Bønder, og det er vist, at skal Sagen gaae, maa det Meste udrettes af Slesvigerne selv, og dertil hører frem for Alt Enighed, men den mangler desværre.